Canolafokus 52 - Canola kultivarevaluasie: Kaap
Newsletters / Archives / Canolafokus Archives / 2013 Canolafokus No 52
2013 Canolafokus No 56
2013 Canolafokus No 55
2013 Canolafokus No 54
2013 Canolafokus No 53
2013 CANOLAFOKUS NO 52
Canolafokus 52 Februarie 2013
Tabel 3: Rûens saadopbrengs te vir 2012 (kg ha-1)
Reënval in die Swartland en Rûens, 2012
Langgewens 2012 en langtermyn temperature
Tygerhoek 2012 en langtermyn temperature
Swartland saadopbrengs te vir 2012 (kg ha-1)
Rûens saadopbrengste vir 2012 (kg ha-1)
In die Swartland het Hyola 50 (2948 kg ha-1) gemiddeld die hoogste opbrengs as konvensionele cultivar en Hyola 575 CL (2850 kg ha-1) die hoogste opbrengs as CL-cultivar gelewer (Tabel 2). Die CL-cultivar, 46Y83 (2755 kg ha-1) het die 3de hoogste opbrengs gegee. Dit was egter betekenisvol laer as Hyola 50. Agamax, Hyola 571CL en 45Y86 se opbrengs was betekenisvol laer as die van Hyola 575 CL.
In die TT-groep het die twee basters, Hyola 555 TT (2392 kg ha-1) en Tumby HT (2177 kg ha-1) die hoogste gemiddelde opbrengs in die Swartland gelewer. Die opbrengs van Hyola 555 TT was betekenisvol hoër as die opbrengs van die ander TT-cultivars. CB Jardee HT (2042 kg ha-1) se op­brengs het nie betekenisvol verskil van Tumby HT nie. Die opbrengs van die TT-cultivars (1969 kg ha-1) was egter gemiddeld 25.6% (24.6 in 2011 en 25.26% in 2010) laer in vergelyking met die konvensionele cultivars (2647kg ha-1). Die gemiddelde opbrengs van die CL-cultivars was 7.1% laer as die van die konvensionele cultivars. In die Swartland het die TT-cultivar, Hyola 555 TT, nie betekenisvol van die konvensionelecultivars Agamax en Garnet sowel as vyf CL-cultivars (Hyola 571 CL, 45Y86, 43Y85, 45Y82 en 44Y84) verskil nie.
In die Rûens (Tabel 3) het die proef gemiddeldes gewissel tussen 3062 kg ha-1 op Klipdale en 1855 kg ha-1 op Tygerhoek 1 (eerste saaityd). Die tweede saaityd by Tygerhoek is nie geoes nie weens versuipte grondtoestande gedurende die lente. Die eerste saaityd se data is wel ingesluit, maar het ook baie nat toestande ervaar. Die gemiddelde opbrengs van TT-cultivars was 17.5% (22.1% in 2010 en 11% in 2011) laer as die gemid­delde van die konvensionele cultivars. Die gemiddelde opbrengs van die CL-groep was 0.2% hoër as die gemiddelde opbrengs van die konvensionele groep (10% in 2011).
Die CL-cultivar 46Y83 (3194 kg ha-1) en die konvensionele cultivar Hyola 50 (3193 kg ha-1) het die hoogste gemiddelde opbrengste in die Rûens gelewer. Die opbrengs van die CL-cultivar Hyola 575CL (3024 kg ha-1) het nie betekenisvol van die hoogste produseerders verskil nie. In die TT-groep het die twee basters Hyola 555 TT (2553 kg ha-1) en CB Jardee HT (2518 kg ha-1), die hoogste opbrengs oor alle lokaliteite in die Rûens gelewer. Die cultivars, Thunder (2454 kg ha-1) en Tumby HT (2438 kg ha-1) het nie betekenisvol van Hyola 555TT verskil nie. Die opbrengs van die TT-cultivar, Hyola 555TT het nie betekenisvol van die konvensionele cultivar Agamax en drie CL-cultivars (43Y85, 45Y82 en 43C80) verskil nie.
Die 2012 seisoen was 'n baie gunstige seisoen vir gewasverbouing. Alle cultivars is bevoordeel deur die lang groeiseisoen en tog het groot verskille tussen cultivars voorgekom. Uit die resultate is dit duidelik dat die cultivarkeuse 'n groot invloed op die uiteindelike opbrengs en dus ook die wins­gewendheid van canola mag hê. Produsente moet dus seker maak dat hulle die beste cultivar vir hulle spesifieke produksie-area aanplant, met inagneming dat 2012 se resultate bogemiddeld is.